**Prilog 1: Koraci *“Kako do fotonaponske elektrane na krovu obiteljske kuće”***

|  |  |
| --- | --- |
| 1. | Odabir projektanta\* te dostava sljedeće dokumentacije istom:   * Kopija katastarskog plana * ZK izvadak * Dokaz da je zgrada postojeća u smislu odredbi Zakona o gradnji („Narodne novine“ broj 153/13, 20/17, 39/19 i 125/19) * Podatak o zakupljenoj snazi i vrsti priključka (monofazan ili trofazan) * Kopije računa o potrošnji električne energije za posljednjih 12 mjeseci |
| 2. | Izrada *Idejnog projekta fotonaponske elektrane* |
| 3. | Slanje poštom ili fizička dostava *Idejnog projekta fotonaponske elektrane* u lokalni ured HEP ODS (ovisno o gradu Zagrebačke županije u kojem fizička osoba ima prebivalište, odnosno adresi na kojoj će se instalirati fotonaponska elektrana) |
| 4. | Izdavanje dokumenta od strane HEP ODS-a pod nazivom “Ponuda za opremanje obračunskog mjesta kućanstva s vlastitom proizvodnjom” ili “Obavijest o mogućnosti priključenja na mrežu kućanstva s vlastitom proizvodnjom” |
| 5. | Izrada *Glavnog projekta fotonaponske elektrane* (na temelju izdanog dokumenta od strane HEP ODS-a)s troškovnikom |
| 6. | Odabir certificiranog instalatera sustava obnovljivih izvora energije za izvođenje radova\*\* |
| 7. | Izvođenje radova |
| 8. | Dostava svih zakonom propisanih izjava o izvedenim radovima i certifikata ugrađene opreme u lokalni ured HEP ODS\*\*\* |
| 9. | Ugovor o korištenju mreže i priključenje |

\*Imenik ovlaštenih inženjera elektrotehnike Hrvatske komore inženjera eletrotehnike, <https://www.hkie.hr/imenici-i-upisnici/imenik-ovlastenih-inzenjera>

\*\*Baza certificiranih instalatera sustava obnovljivih izvora energije, <https://einstalaterioie.mgipu.hr/login.html>

\*\*\*Glavni projekt, Certifikati za ugrađenu opremu, Izjava ovlaštenog projektanta da je projekt izrađen u skladu sa svim tehničkim uvjetima i važećim propisima, Izjava ovlaštenog izvođača radova da su radovi izvedeni sukladno glavnom projektu i pravilima struke